At Yefren

At Yefren (s tifinaɣ : ⴰⵜ ⵢⴼⵔⵏ ) d yiwet seg 3 n tewsitin timaziɣin tiznatin (yakk d ijrawen d imeɣrawen . Kkren-d di tsut tis 7 di tmazɣa talemmast ( Lezzayer tura). Dɣa snulfan-d tagelda tayefrant .

S unect n Ibn Xeldun , Ay Yefren gan d amur seg kuẓ n twaculin timeqranin iy nehren iznaten deg yimenɣi-nsen mgal tizeggit taserɣint tineslemt di tsut tis 7

Aẓaṛ-nsen

Ibn Xeldun Yenna-d belli At Yefren d iznaten, yernu d arraw n jeddi-tsen amezzwaru Madɣis i yesɛan aẓekka-ines deg Tbatent : "Aẓekka n Imedɣasen". Ttsubbun-d seg urgaz qqaren-as Zliten. Aṭas n yimusnawen gar-asen Ibn Ḥazm nnan-d belli d arraw n yiwen qqaren-as : Yalistan U Misra U Zakya U Warsik U Edrit U Ǧana U Znata, akka am Yimeɣrawen.

At Yefren d aḥric agejdan seg udrum ameqqran n Yiznaten. Tamurt-nsen tanaṣlit tella d Ṭrables n umalu. Isem n Banu Ifren uwin-t aṭas n yiderman deg Ṭrables, deg unẓul n Ifriqya (Tunes n wass-a), deg Ameɣrib alemmas ( Lezzayer n wass-a), daɣen di Lmaɣrib ibeɛden (Lmeṛṛuk : Almaɣrib Al-aqṣa). Ttwabedreb-d i tikkelt tamenzut deg umezruy deg tallit n Mureṭanya taqiṣarit.

Amezruy

Taglest

At Yefren sɛan azal d ameqqran deg Tefriqt n Ugafa deg tallit n teglest. Selḥayen zik ureɣ si tallit n yifniqen ɣer yirumaniyen. DEg tallit taṛumanit, ferqen Wat Yefren d sin n yiḥricen. Wid i wumi qqaren Afri (afriyen) wigi d wid yuɣalen am yirumaniyen di kullec fsin di tmetti tarumanit, lukud wid i wumi qqaren Mur (Imuriyen) wigi ckunṭḍen deg tmetti-nsen tanaṣlit.

Nuɣen Wat Yefren d Yiwindalen mi d-uwḍen ɣer Lezzayer, d ayen i iḥebsen anekcum-nsen ɣer daxel n tmurt. Dɣa d ifriniyen ɣer tama n Yiznaten i yedduklen tama ɣer tama akklen ad suffɣen iwindalen-agi seg tmurt-nsen.

Deg 544, sawḍen yibiẓanten ad ɣeḍelen agadez n Qsenṭina. Mačči yiwet n tikkelt id-ffɣen yimaziɣen mgal-nsen i umennuɣ, dayen id-yefkan aṭas n tddukliwin timaziɣin i umennuɣ gar-asent llant tdukkliwin tiznatin : akka am Yijrawen, At Yefren, Imeɣrawen, At Awraba.

Imerniyen